Document ID: 32005D0127

KOMISJONI OTSUS,
11. veebruar 2005,
Euroopa Põllumajanduse Arendus- ja Tagatisfondi (EAGGF) tagatisrahastust 2001. eelarveaastal rahastatud teatud Belgia, Hispaania ja Kreeka makseasutuste kulude raamatupidamisaruannete kontrollimise ja heakskiitmise kohta
(teatavaks tehtud numbri K(2005) 295 all)
(ainult hispaania-, kreeka-, prantsus- ja hollandikeelsed tekstid on autentsed)
(2005/127/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999. aasta määrust (EÜ) nr 1258/1999 ühise põllumajanduspoliitika rahastamise kohta, (1) eriti selle artikli 7 lõiget 3,
olles konsulteerinud fondikomiteega,
ning arvestades järgmist:
(1)
Oma 12. juuni 2002. aasta otsusega 2002/461/EÜ Euroopa Põllumajanduse Arendus- ja Tagatisfondi (EAGGF) tagatisrahastust 2001. eelarveaastal rahastatud liikmesriikide kulude raamatupidamisarvestuse kontrollimise kohta, (2) kontrollis ja kiitis heaks komisjon kõikide makseasutuste, välja arvatud Belgia makseasutuse “Betaalorgaan van de Vlaamse Gemeenschap”, Hispaania makseasutuste “FEGA” ja Baski makseasutuste ning Kreeka makseasutuste raamatupidamisaruandeid.
(2)
Belgia, Hispaania ja Kreeka poolsete uute andmete edastamise ning lisakontrolli tulemusena võib komisjon nüüd vastu võtta otsuse asjaomaste makseasutuste raamatupidamisaruannete õigsuse, täielikkuse ja täpsuse kohta.
(3)
Kontrollides ja kiites heaks kõne all olevate Belgia, Hispaania ja Kreeka makseasutuste raamatupidamisaruanded, peab komisjon arvesse võtma vastavalt oma otsusele 2002/461/EÜ juba Belgiale väljamakstud ja Hispaanialt ning Kreekalt kinnipeetud summad. Kokkuvõtteks ei oma käesolev otsus finantstagajärgi.
(4)
Määruse (EÜ) nr 1258/1999 artikli 7 lõike 3 ja 7. juuli 1995. aasta komisjoni määruse (EÜ) nr 1663/95 artikli 7 lõike 1 (millega sätestatakse EAGGF tagatisrahastu raamatupidamisaruannete kontrolli meede) kohaselt (3) ei piira käesolev otsus, mis on vastu võetud raamatupidamisaruannete läbivaatuse tulemusena, komisjoni hilisemaid otsuseid seoses ühenduse eeskirju mittejärgivate kulutuste kõrvaldamisega ühenduse rahastamisest,
ON VASTU VÕTNUD KÄESOLEVA OTSUSE:
Artikkel 1
Belgia makseasutuse “Betaalorgaan van de Vlaamse Gemeenschap”, Hispaania makseasutuste “FEGA” ja Baski makseasutuste ning Kreeka makseasutuste GEDIDAGEP/OPEKEPE raamatupidamisaruanded Euroopa Põllumajanduse Arendus- ja Tagatisfondi (EAGGF) tagatisrahastust 2001. eelarveaastal rahastatud kulude osas on käesoleva otsusega kontrollitud ja heaks kiidetud.
Käesoleva otsuse kohaselt vaatluse all olevate liikmesriikide poolt tagasimakstavad või neile makstavad summad on määratletud I lisas.
Artikkel 2
Käesolev otsus on adresseeritud Belgia Kuningriigile, Hispaania Kuningriigile ja Kreeka Vabariigile.
Brüssel, 11. veebruar 2005

Labels: 2
18
15
4